જમ્મુ કાશ્મીરમાં રાજ્યપાલ શાશન લાગુ થયા પછી રાજ્યપાલ એન. એન. વોહરા ઘ્વારા એક બેઠક બોલાવવામાં આવી છે. આ બેઠક પહેલા પૂર્વ મુખ્યમંત્રી મેહબૂબા મુફ્તીએ રાજ્યપાલને મળવા માટે સમય માંગ્યો છે. જમ્મુ કાશ્મીરમાં બદલાયેલા સમીકરણ પછી મેહબૂબા મુફ્તી અને રાજ્યપાલ સાથે બેઠક ખુબ જ અગત્યની માનવામાં આવે છે. ભાજપ અને પીડીપી સરકાર પડી ભાંગ્યા પછી જમ્મુ કાશ્મીરમાં રાજ્યપાલ શાશન લાગુ કરવામાં આવ્યું છે. રાજ્યમાં ભાજપ તરફથી સમર્થન પાછું લઇ લીધા પછી મુફ્તી સરકાર બહુમતથી દૂર ચાલી ગયી, ત્યારપછી તેમને રાજીનામુ આપી દીધું. સરકાર પડવા પછી એક દિવસ પછી રાષ્ટ્રપતિ રામનાથ કોવિંદે રાજ્યપાલ શાશન લાગુ કરી દીધું.